***เอกสารประชาสัมพันธ์การ***

***จัดเก็บภาษี อบต.กุดรัง ประจำปี 2561***



**ภาษีบำรุงท้องที่**

 **หรือ ภาษีที่ดิน  หมายถึง ภาษีที่เรียกเก็บจากเจ้าของที่ดินที่มีกรรมสิทธิ์ในที่ดินผู้ถือครองที่ดินในเขตองค์การบริหารส่วนตำบลกุดรัง**

**✯ ระยะเวลาการเสียภาษีบำรุงท้องที่หรือภาษีที่ดิน**

**ตั้งแต่วันที่ 2 มกราคม 2561 ถึง 31 มกราคม 2561 รับยื่นแบบแสดงรายการที่ดิน (ภ.บ.ท.5) ประจำปี 2561 – 2564 ขอให้ท่านถ่ายเอกสารสำเนาโฉนดที่ดิน สำเนาทะเบียนบ้าน สำเนาบัตรประจำตัวประชาชน ของเจ้าของที่ดิน เพื่อยื่นแบบแสดงรายการที่ดิน (ภ.บ.ท.5) ประจำปี 2561 –2564 ได้ ที่กองคลัง องค์การบริหารส่วนตำบลท่าขนาน และให้ติดต่อขอชำระภาษีได้ ตั้งแต่วันที่ 2 มกราคม ถึง 30 เมษายน 2561 หากพ้นกำหนด  ต้องเสียค่าปรับเพิ่มอีกร้อยละ  2  ต่อเดือน**



**ภาษีโรงเรือนและที่ดิน** 

 คือ ภาษีที่เก็บจากโรงเรือนหรือสิ่งปลูกสร้างอย่างอื่นที่ให้เช่าที่ทำการค้าขาย  ที่เก็บสินค้าที่ประกอบการ

อุตสาหกรรม  อาคาร  บ้านเช่า  หอพัก  ตึกแถว ฟาร์มสัตว์และที่ปกติใช้ร่วมกับโรงเรือนนั้น ๆ

     **✯ระยะเวลาการเสียภาษีโรงเรือนและที่ดิน**

 ผู้เป็นเจ้าของกรรมสิทธิ์โรงเรือนและที่ดินต้อง  ไปยื่นแบบแสดงรายการแห่งทรัพย์สิน (ภ.ร.ด.2)  ต่อเจ้าหน้าที่ โดยพนักงานเจ้าหน้าที่จะออกแบบแจ้งการประเมิน  (ภ.ร.ด.8) และผู้ประเมินต้องชำระเงินภายใน  30  วัน  นับตั้งแต่ได้รับแบบแจ้งการประเมิน  (ภ.ร.ด.8) หรือนำใบเสร็จรับเงินภาษีโรงเรือนและที่ดิน ประจำปี 2560 ไปติดต่อขอชำระภาษี ได้ตั้งแต่วันที่  2 มกราคม  -  28 กุมภาพันธ์ 2561 โดยจะคิดอัตราภาษีร้อยละ  12.5  ของค่ารายปี

**อัตราโทษและค่าปรับ**

🞄 ผู้ใดละเลยไม่ยื่นแบบแสดงรายการมีความผิดโทษปรับไม่เกิน  200  บาท  และเรียกเก็บภาษีย้อนหลัง

ไม่เกิน  10  ปี

🞄 ถ้าชำระค่าภาษีเกินกำหนด  30  วัน  นับแต่วันถัดจากวันที่ได้รับแจ้งจากเจ้าหน้าที่ประเมิน  ให้เสียเงินเพิ่ม  ดังนี้

* ไม่เกิน  1  เดือน  เสียเงินเพิ่มร้อยละ  2.5%
* เกิน  1  เดือน  แต่ไม่เกิน  2  เดือน  เสียเงินเพิ่มร้อยละ  5%
* เกิน  2  เดือน  แต่ไม่เกิน  3  เดือน  เสียเงินเพิ่มร้อยละ  7.5%
* เกิน  3  เดือน  แต่ไม่เกิน  4  เดือน  เสียเงินเพิ่มร้อยละ  10%

**ภาษีป้าย** 

คือ ภาษีที่จัดเก็บจากเจ้าของป้ายที่แสดงชื่อยี่ห้อหรือเครื่องหมายที่ใช้ประกอบการค้าหรือการโฆษณาการค้าเพื่อหารายได้  โดยต้องเสียภาษีป้าย (ภ.ป.1)

**✯     การยื่นแบบแสดงรายการภาษีป้าย**
     อัตราภาษีป้ายจะเก็บตามเนื้อที่ของป้ายโดยเอาส่วนกว้างที่สุดของป้ายเป็นตารางเซนติเมตร  แล้วคิดค่าภาษีป้ายตามประกาศกระทรวงมหาดไทยดังนี้

* ป้ายภาษาไทยล้วน  อัตรา  3  บาท  ต่อ  500  ตารางเซนติเมตร
* ป้ายภาษาไทยปนภาษาต่างประเทศ  รูปภาพ  โลโก้  หรือเครื่องหมายอัตรา  20  บาท  ต่อตารางเซนติเมตร
* ป้ายที่ไม่มีอักษรไทยไม่ว่าจะมีภาพหรือเครื่องหมายใด ๆ หรือไม่  หรือป้ายที่มีอักษรไทยบางส่วนหรือต่ำกว่าอักษรต่างประเทศ  อัตรา  40  บาท  ต่อ  500  ตารางเซนติเมตร
* ป้ายทุกชนิดเมื่อคำนวณพื้นที่ป้ายแล้วทีอัตราที่ต้องเสียภาษีต่ำกว่าป้าย 200 บาท ให้เสียภาษีป้ายละ200 บาท

**โดยให้ติดต่อขอชำระภาษีได้ตั้งแต่วันที่ 2 มกราคม – 31 มีนาคม 2561**

****

 **องค์การบริหาร**

 **ส่วนตำบลกุดรัง**

 **หมู่ที่ 2 ตำบลกุดรัง อำเภอกุดรัง จังหวัดมหาสารคาม**

**แผนการออกให้บริการรับยื่นแบบชำระภาษี ประจำปี 2561**

|  |  |  |  |  |  |
| --- | --- | --- | --- | --- | --- |
| **ลำดับที่** | **วัน เดือน ปี** | **หมู่บ้าน** | **สถานที่ให้บริการ** | **เวลา** | **หมายเหตุ** |
| 1 | 5 มกราคม 2561 | หมู่ที่ 1,7, 16,8 | ศาลาประชาคม | 09.00 – 14.00 น. |  |
| 2 | 7 มกราคม 2561 | หมู่ที่ 2,15,3,5 | ศาลาประชาคม | 09.00 – 12.00 น. |  |
| 3 | 8 มกราคม 2561 | หมู่ที่ 6,10,9.13 | ศาลาประชาคม | 09.00 – 14.00 น. |  |
| 4 | 10 มกราคม 2561 | หมู่ที่ 4,11,14,12 | ศาลาประชาคม | 09.00 – 12.00 น. |  |

หมายเหตุ : อบต.ท่าขนาน จะดำเนินการจัดเก็บภาษีโรงเรือนและที่ดิน ภาษีป้าย และ ภาษีบำรุงท้องที่

ตามแผนการออกให้บริการ หากชำระไม่ทันตามแผนการออกให้บริการ สามารถติดต่อขอชำระภาษีได้ที่ กองคลังองค์การบริหารส่วนตำบลกุดรัง ดังนี้

ภาษีโรงเรือนและที่ดิน ติดต่อขอชำระภายในเดือน กุมภาพันธ์ 2561

ภาษีป้าย ติดต่อขอชำระภายในเดือน มีนาคม 2561

ภาษีบำรุงท้องที่ ติดต่อขอชำระภายในเดือน เมษายน 2561

ค่าธรรมเนียมใบอนุญาต

ประกอบกิจการอื่นๆ ติดต่อขอชำระได้ก่อนวันหมดอายุใบอนุญาต

หากมีข้อสงสัย ติดต่อสอบถามได้ที่

 กองคลัง องค์การบริหารส่วนตำบลกุดรัง

 โทร. 043-728-159

